CELEX: 62008CN0210
Language: fi
Date: 2008-05-21 00:00:00
Title: Asia C-210/08 P: Valitus, jonka Sebirán, S.L. on tehnyt 21.5.2008 yhteisöjen ensimmäisen oikeusasteen tuomioistuimen (neljäs jaosto) asiassa T-332/04, Sebirán, S.L. v. SMHV ja El Coto de Rioja, S.A., 12.3.2008 antamasta tuomiosta

19.7.2008   
            
            
               FI
            
            
               Euroopan unionin virallinen lehti
            
            
               C 183/15
            
         Valitus, jonka Sebirán, S.L. on tehnyt 21.5.2008 yhteisöjen ensimmäisen oikeusasteen tuomioistuimen (neljäs jaosto) asiassa T-332/04, Sebirán, S.L. v. SMHV ja El Coto de Rioja, S.A., 12.3.2008 antamasta tuomiosta
   (Asia C-210/08 P)
   (2008/C 183/29)
   Oikeudenkäyntikieli: espanja
   Asianosaiset
   
      Valittaja: Sebirán, S.L. (edustajat: abogado J. Calderón Chavero ja abogado T. Villate Consonni)
   
      Muut osapuolet: sisämarkkinoiden harmonisointivirasto (tavaramerkit ja mallit) ja El Coto De Rioja, S.A.
   Vaatimukset
   
               —
            
            
               Ensimmäisen oikeusasteen tuomioistuimen neljännen jaoston asiassa T-332/04 12.3.2008 antama tuomio on kumottava ja ensimmäisen oikeusasteen tuomioistuimen on todettava selvästi, että tavaramerkit EL COTO/COTO DE IMAZ sekä COTO D'ARCIS ovat yhteensopivia.
            
         
               —
            
            
               Oikeudenkäyntikulut on korvattava.
            
         Oikeudelliset perusteet ja pääasialliset perustelut
   Ensimmäisen oikeusasteen tuomioistuimen arviointia koskeva erimielisyys: Sebirán katsoo, että yhteisön tavaramerkkiin COTO D'ARCIS ei voida soveltaa asetuksen N:o 40/94 (1) 8 artiklan 1 kohdan b alakohdassa olevaa kieltoa, koska uusimman yhteisön tavaramerkin rekisteröintiä ei pidä evätä aikaisemman tavaramerkin, tässä tapauksessa yhteisön tavaramerkkien EL COTO ja COTO DE IMAZ, haltijan tekemän väitteen johdosta, koska kun sitä arvioidaan kokonaisuutena eikä osien perusteella, se on kieltosäännössä tarkoitetulla tavalla riittävän erilainen aikaisempiin tavaramerkkeihin verrattuna huolimatta siitä, että tavarat tai palvelut, joita varten merkit ovat, ovat samoja tai samankaltaisia. Lisäksi sekaannusvaaraa ei voi olla koko Euroopan unionin alueella olevan yleisön keskuudessa. Sekaannusvaaraan ei sisälly vaara aikaisempaa tavaramerkkiä koskevasta mielleyhtymästä.
   
      (1)  Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL 1994, L 11, s. 1).